**Allerød Privatskoles politik vedrørende kønssammensætning i skolebestyrelsen og skoleledelsen.**

På Allerød Privatskole har vi en øverste ledelse som består af en skoleleder, viceskoleleder og en afdelingsleder. Derudover har vi en regnskabsfører – som leder kontoret, en kok - som leder køkkenet, en SFO-leder og en souschef i SFO’en.

I bestyrelsen sidder 7 forældre. De bliver valgt på det årlige forældrekredsmøde (generalforsamling) og sidder 4 år ad gangen.

Vi har et mål og en intention om, at der så vidt muligt skal være en fornuftig balanceret fordeling i kønssammensætningen både i skoleledelsen og i skolebestyrelsen.

Per 1. august 2024 er fordelingen 3 kvinder og 4 mænd i skolebestyrelsen og skoleledelsen består af 1 kvinde og 2 mænd. Vores regnskabsfører er en kvinde, SFO-lederen er en mand og souschefen i SFO’en er en kvinde. Skolens kok er en mand.